Diari Oficial de la Generalitat Valenciana


Sumari del DOGV 8610, del 09-08-2019 (2019/8099)

RESOLUCIÓ de 2 d'agost de 2019, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Valencia Montessori School de València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8099


Data del document
:   02-08-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 2 d'agost de 2019, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Valencia Montessori School de València. [2019/8099]  
Antecedents de fet  
  
Primer. L'expedient ha sigut iniciat a instàncies del representant legal de l'entitat Momo School, SL, titular del centre docent estranger Valencia Montessori School amb número de codi 09878168, de València, per la qual sol·licita autorització per a l'obertura i funcionament d'un centre del sistema educatiu dels Estats Units d'Amèrica.  
  
A aquest efecte, presenta certificat d'aptitud per a accedir al procés d'acreditació de la New England Association of School & Colleges, Inc.Commission on International Education (NEASC), pel qual es reconeix al centre docent Valencia Montessori School que és apta per a iniciar el procés d'acreditació per a les següents seccions:  
- Una secció de «Pre-School» (Infantil) per a un màxim de 100 estudiants de 3 a 6 anys d'edat.  
- Una secció de «Elementary» (primària) per a un màxim de 100 estudiants de 6 a 12 anys d'edat.  
La validesa del certificat és des de la data d'expedició fins al 31 d'agost de 2020 inclusivament.  
Es deixa constància en el certificat del següent: «s'informa l'autoritat administrativa pertinent que, d'acord amb les proves rebudes fins hui, el centre reuneix les condicions requerides per a impartir programes educatius l'equivalència dels quals als Estats Units d'Amèrica podrà ser reconeguda una vegada aconseguit l'estat de plena acreditació.»  
  
Segon. En data 28 de març de 2019, se sol·licita a l'Ambaixada dels Estats Units que informe en relació amb l'article 14.2.b del Reial decret 806/1993, de 28 de maig, sobre règim de centres docents estrangers a Espanya:  
- Si la Comissió d'Educació Internacional de la NEASC és l'organisme competent per a expedir el certificat de la representació diplomàtica dels Estats Units d'Amèrica, que exigeix el citat article.  
  
- Si el «certificat d'aptitud per a accedir al procés d'acreditació de la NEASC» és suficient per a donar compliment a la necessitat document preceptiu exigit.  
Tercer. En data 12 d'abril de 2019, l'Ambaixada d'Estats Units d'Amèrica a Espanya informa que, d'acord amb el Reial decret 806/1993, són les ambaixades acreditades a Espanya les competents per a certificar que els centres escolars que imparteixen el sistema educatiu del seu país compleixen amb els requisits exigits al país d'origen.  
D'acord amb això, l'Ambaixada dels Estats Units estableix una sèrie de requisits que han de complir els centres educatius perquè siguen considerats del sistema educatiu nord-americà. Deixant constància que el centre Valencia Montessori School mai ha contactat amb aquesta ambaixada per a ser reconegut com a centre de sistema educatiu estatunidenc.  
Quart. En data 21 de març de 2019, se sol·licita al Ministeri d'Afers Exteriors informe, de conformitat amb l'article 7.7 del Reial decret 806/1993. En data 27 de maig de 2019, s'emet per part del Departament de Coordinació de Relacions Culturals i Científiques del Ministeri d'Afers exteriors, Unió Europea i Cooperació escrit en el qual informa que no s'aprecia inconvenient que es procedisca a l'autorització del centre Valencia Montessori School, d'acord amb el vigent Acord entre el Regne d'Espanya i els Estats Units d'Amèrica en matèria de Cooperació Educativa, Cultural i Científica, i d'acord, també, amb el principi de reciprocitat.  
Cinqué. En data 28 de maig de 2019, l'Ambaixada dels Estats Units d'Amèrica emet un altre informe en el qual indica que la mateixa Ambaixada «manca de les competències necessàries per a reconéixer la validesa dels ensenyaments impartits als Estats Units. No obstant això, el Departament d'Educació dels Estats Units ha determinat que, en termes internacionals, l'acreditació concedida per part de les agències d'acreditació reconegudes pel Departament d'Educació, s'accepta als Estats Units com a equivalent al reconeixement ministerial d'institucions pertanyents als sistemes educatius nacionals d'altres països.»  
  
Sisé. En data 4 de juny de 2019, se sol·licita al Ministeri d'Educació i Formació Professional que informe sobre la validesa del certificat d'aptitud per a accedir al procés d'acreditació de la NEASC, en nom de les competències estatals d'homologació de títols i relacions internacionals.  
Seté. En data 11 de juliol de 2019, la Direcció General d'Avaluació i Cooperació Territorial del Ministeri d'Educació i Formació Professional informa dels següents extrems:  
- Quant a les seues competències d'homologació, verifica que «ni els ensenyaments d'educació infantil ni els d'educació Primària condueixen a cap títol ni, en cap cas, poden ser objecte de convalidació pels corresponents espanyols d'Educació Infantil per no existir tal pressupòsit dins del marc normatiu actual.»  
- D'altra banda, comprova que «NEASC és una entitat reconeguda i vàlida als efectes requerits pel Reial decret 806/1993, de 28 de maig, sobre règim de centres docents estrangers a Espanya.»  
Aquesta entitat duu a terme un procés d'acreditació que abasta diferents etapes, des de l?«aptitud» fins a la «candidatura» formal i el possible «estatus acreditat».  
El Ministeri d'Educació considera «(?) serà l'Administració educativa concernida qui haja de valorar si la seua autorització d'obertura i funcionament ha d'establir una duració ajustada a aquestes dates la validesa de les quals està sent certificada i, complementàriament, establir fórmules de control sobre els documents que emanen de la NEASC (...)»  
«(?) la necessària la correlació entre validació o acreditació «plena» de NEASC i autorització d'obertura i funcionament amb plens efectes. La proposta de concessió de l'autorització i inscripció, podria, en cas de ser considerat així per l'Administració educativa de la Comunitat Valenciana, tindre una validesa condicionada al compliment, en els terminis establits per NEASC, de tots els requisits establits per aquesta entitat acreditadora i quants requereix la legislació espanyola, fins a la plena acreditació i durant el període que tal acreditació es mantinga.»  
  
«En virtut de tot l'anterior, amb el degut compromís fefaent de part de l'entitat sol·licitant de proporcionar els documents que permeten verificar els avanços en el procés fins a aconseguir la plena acreditació per part de NEASC davant l'Administració educativa competent i limitant els efectes plens a la consecució d'esmentada acreditació plena, no existeixen obstacles normatius per a admetre i validar la documentació remesa, fixant-se l'autorització exclusivament als nivells equivalents a educació infantil (3 a 6 anys d'edat) i educació primària (6 a 12 anys d'edat).»  
Huité. Consten en l'expedient els informes favorables de la unitat tècnica i de la inspecció educativa de la Direcció Territorial d'aquesta Conselleria a València.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals es pretenguen impartir.  
El citat informe del Ministeri d'Educació verifica que NEASC és una entitat reconeguda i vàlida als efectes requerits pel Reial decret 806/1993, de 28 de maig, que sotmet a un procés a totes les escoles que van des de l?«aptitud» fins a la «candidatura» formal i el possible «Estatus Acreditat».  
El certificat d'aptitud expedit per NEASC presentat pel centre per a accedir al procés d'acreditació de la NEASC té una validesa fins al 31 d'agost de l'any 2020, que afecta les següents seccions:  
  
- Un secció de «Pre-School» (Infantil) per a un màxim de 100 estudiants de 3 a 6 anys d'edat.  
- Una altra secció de «Elementary» (primària) per a un màxim de 100 estudiants de 6 a 12 anys d'edat.  
A més, aquest certificat informa l'autoritat administrativa pertinent que, d'acord amb les proves rebudes fins hui, el centre reuneix les condicions requerides per a impartir programes educatius l'equivalència dels quals als Estats Units d'Amèrica podrà ser reconeguda una vegada aconseguit l'estat de plena acreditació.  
Aquest procés d'acreditació controla tots els aspectes del centre, incloent els programes acadèmics i de suport, el personal, així com la idoneïtat educativa dels edificis i instal·lacions.  
3r. D'acord amb l'informe del Ministeri d'Educació, esmentat en l'antecedent de fet quart, el centre ha de comprometre's «a proporcionar els documents que permeten verificar els avanços en el procés fins a aconseguir la plena acreditació per part de NEASC davant l'Administració educativa competent i limitant els efectes plens a la consecució d'esmentada acreditació plena.»  
4t. De conformitat amb el que s'estableix en el Reial decret 806/1993, de 28 de maig, sobre règim de Centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració Educativa.  
De conformitat amb l'anteriorment exposat, resolc:  
  
Primer  
Autoritzar el centre següent, en els termes i condicions que a continuació s'especifiquen:  
Codi: 04163853  
Denominació genèrica del centre: Centre docent privat estranger  
  
Denominació específica del centre: Valencia Montessori School  
Titular: Momo School, SL.  
Domicili: avinguda Pío Baroja, núm. 3 baix  
Localitat: València (46934)  
Província: València  
  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu dels Estats Units d'Amèrica:  
- Una secció «Pre-School» (Infantil) per a un màxim de 100 estudiants de 3 a 6 anys d'edat.  
- Una secció «Elementary» (primària) per a un màxim de 100 estudiants de 6 a 12 anys d'edat.  
  
Segon  
La present resolució tindrà efectes acadèmics a partir del curs 2019-2020, estant condicionada a l'aportació puntual a aquesta Administració, per part de la titularitat del centre i/o de l'agència acreditadora NEASC, dels documents que permeten verificar els avanços en el procés fins a aconseguir la plena acreditació.  
  
Tercer  
Aquesta autorització serà vàlida mentre els ensenyaments autoritzats tinguen el reconeixement del certificat emés per NEASC en els terminis establits per aquesta fins a la plena acreditació o per la representació diplomàtica acreditada a Espanya. En cas contrari, es procedirà, d'ofici, a la revocació de l'autorització d'obertura i funcionament del centre.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 2 d'agost de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació professional: Miguel Soler Gracia.